open-index/open-wikipedia-markdown huggingface dataset:
Μετικάλ

Το **μετικάλ** (**metical**,πληθ. : *meticais*) αποτελεί το νόμισμα της Μοζαμβίκης. Η πιο σωστή συντομογραφία του είναι το *MTn*.

## Ιστορία
### Πρώτο μετικάλ (MZM)
Το μετικάλ (MZM) αντικατέστησε το εσκούδο της Μοζαμβίκης το 1980 και είχαν ίση αξία. Υποδιαιρούνταν σε 100 *σεντάβος*. Ο υπερπληθωρισμός στη χώρα το επηρέασε πολύ και κατέστη για λίγο το πιο υποτιμημένο νόμισμα στον κόσμο, με 1 δολάριο να ισούται με 24.500 μετικάις, μέχρι τον Αύγουστο του 2005, οπότε και το σχετικό ρεκόρ το πήρε το Δολάριο της Ζιμπάμπουε.

### Δεύτερο μετικάλ (MZN)
Την 1 Ιουλίου του 2006 η Μοζαμβίκη εισήγαγε νέες ονομαστικές αξίες στο μετικάλ, σε αναλογία 1000:1 (δηλ. αφαιρώντας τρία μηδενικά ). Ο νέος κωδικός ISO 4217 είναι ο MZN. Η τοπική βραχυγραφία για τη νομισματική μονάδα είναι MTn. Την πρώτη ημέρα του Ιουλίου του 2006 εισήχθησαν νέα κέρματα και τραπεζογραμμάτια.

Η Τράπεζα της Μοζαμβίκης θα δέχεται τα παλιά μετικάλ μέχρι την τελευταία ημέρα του 2012.

## Κέρματα
### Πρώτο μετικάλ
Το 1980 εισήχθησαν κέρματα ονομαστικής αξίας των 50 σεντάβος και 1, 2½, 5, 10 και 20 μετικάις. Τα κέρματα των 5.000 μετικάις εισήχθησαν το 1998 και ακολουθήθηκαν από τα 10.000 μετικάις το 2003.

### Δεύτερο μετικάλ
Από την 1η Ιουλίου του 2006 έκαναν την εμφάνισή τους κέρματα σε ονομαστικές αξίες των 1, 5, 10, 20, 50 σεντάβος και 1, 2, 5, 10 μετικάις. 

## Τραπεζογραμμάτια
### Πρώτο μετικάλ
Το 1980 εισήχθησαν χαρτονομίσματα ονομαστικής αξίας των 20, 100, 500 και 1000 μετικάις. Τα τραπεζογραμμάτια των 5.000 μετικάις κυκλοφόρησαν το 1988 και ακολουθήθηκαν από αυτά των 10.000 μετικάις το 1991,των 50.000 και 100.000 μετικάις το 1993, των 20.000 μετικάις το 1999 και των 200.000 και 500.000 μετικάις το 2003.

### Δεύτερο μετικάλ
Από την πρώτη ημέρα του Ιουλίου του 2006 τυπώθηκαν νέα τραπεζογραμμάτια ονομαστικής αξίας των 20, 50, 100, 200, 500 και των 1000 μετικάις. 

## Παραπομπές

Μετικαλ
Μετικαλ
Όρος Πατέρας

Το **Όρος Πατέρας** αποτελεί το ορεινό άκρο της Αττικής στα βορειοδυτικά της, ως προέκταση της Πάρνηθας, ενώ συνδέεται μέσω της κοιλάδας των Βιλίων με τον Κιθαιρώνα. Η υψηλότερη κορυφή είναι το Λεοντάτι ή Έλατος, βόρεια των Μεγάρων και έχει υψόμετρο 1.131 μέτρα.

Η έκτασή του καλύπτει ένα μεγάλο τμήμα της βορειοδυτικής Αττικής χωρίζοντας το Θριάσιο Πεδίο από τη Μεγαρική πεδιάδα. Κατά την αρχαιότητα, το ανατολικότερο άκρο του όρους, το Τρικέρι στο Λουτρόπυργο αποτελούσε το σύνορο της Αθήνας. Το πέτρωμά του είναι ιδιαιτέρως σκληρό, με χαρακτηριστικό κοκκινόχωμα, ενώ κατά διαστήματα έχουν παρατηρηθεί κατολισθήσεις κατά μήκος της Εθνικής Οδού Αθηνών-Κορίνθου.

## Παραπομπές


Πατερας
Ασωπός

Η λέξη Ασωπός μπορεί να αναφέρεται:
* Στον ποταμό Ασωπό (Βοιωτία - Αττική)
* Στον ποταμό Ασωπό της Κορινθίας
* Στον ποταμό και σταθμό σιδηροδρόμου Ασωπό της Φθιώτιδας
* Στον μυθικό ποτάμιο θεό Ασωπό
* Στο Δήμο Ασωπού του Νομού Λακωνίας
* Στην αρχαία πόλη Ασωπός της Λακωνίας

Κατηγορία:Αποσαφηνίσεις ελληνικών τοπωνυμίων
Μίλια ανά ώρα

[thumb|[Όριο ταχύτηταςστις οδικές πινακίδες ανά τον κόσμο, εκφρασμένο σε:

]]
Τα **μίλια ανά ώρα** (mph, m.p.h., MPH ή mi/h) είναι μονάδα ταχύτητας στο Αγγλικό σύστημα μέτρησης και των Ηνωμένων Πολιτειών που εκφράζει τον αριθμό των μιλίων που διανύθηκαν σε μία ώρα. Χρησιμοποιείται στο Ηνωμένο Βασίλειο, στις Ηνωμένες Πολιτείες και σε ορισμένες μικρότερες χώρες, οι περισσότερες από τις οποίες είναι εδάφη του Ηνωμένου Βασιλείου ή των ΗΠΑ ή έχουν στενούς ιστορικούς δεσμούς με το Ηνωμένο Βασίλειο, πχ Κοινοπολιτεία, ή τις ΗΠΑ. Ισούται με 1,60 χιλιόμετρο την ώρα.

Κατηγορία:Μονάδες ταχύτητας
Αμβρακία

Η **Αμβρακία** είναι λίμνη της Αιτωλοακαρνανίας ευρισκόμενη μεταξύ του Αγρινίου και της Αμφιλοχίας. Απέχει μόλις 5 χιλιόμετρα από τη λίμνη του Οζερού.

Έχει μέγιστο μήκος 13,8 χλμ, πλάτος 3,8 χλμ και μέγιστο βάθος 40 μ. Χαρακτηριστικές όμως είναι οι έντονες διακυμάνσεις στη στάθμη του νερού και στην έκταση που καταλαμβάνει, κατά τη δεκαετία μάλιστα του '90 το βόρειο τμήμα της που βρίσκεται από την πλευρά της γέφυρας προς την Αμφιλοχία σχεδόν χάθηκε από τη μείωση της ποσότητας του νερού.

## Οικολογία
Η λίμνη αποτελεί σημαντικό υδροβιότοπο και είναι ενταγμένη στο δίκτυο Natura 2000. Η λίμνη διαθέτει πλούσια ορνιθοπανίδα και πλούσια παραλίμνια βλάστηση στην δυτική της όχθη κυρίως. 

Το μαλάκιο Pseudobithynia ambrakis είναι ένα είδος σαλιγκαριού που έχει βρεθεί μόνο στην Αμβρακία   και έχει καταχωρηθεί στην λίστα με τα απειλούμενα είδη, ως ευάλωτο .

## Παραπομπές


## Εξωτερικοί σύνδεσμοι
*Υπουργείο περιβάλλοντος, λίμνη Αμβρακία

Κατηγορία:Λίμνες της Αιτωλοακαρνανίας
Λεόντιο (αρχαία πόλη)

Το **Λεόντιο** ήταν αρχαία πόλη της Αχαΐας.

## Ιστορία
Είχε ιδρυθεί από τους Ίωνες και ήταν μέλος της *Ιωνικής Δωδεκάπολης* ή *[[Αχαϊκή Συμπολιτεία|Κοινό των Αχαιών]]*. Ήταν ορεινή πόλη και βρισκόταν κοντά στα αρχαία σύνορα της Αχαΐας και Αρκαδίας κοντά στη σημερινή Βλασία Καλαβρύτων, όπου έχουν βρεθεί και ανασκαφεί μυκηναϊκοί τάφοι, τα αρχαία τείχη και αρχαίο θέατρο του 4ου αιώνα π.Χ. 

Η πόλη καταστράφηκε στα τέλη του 3ου αιώνα π.Χ. από τον Φίλιππο Ε΄. Από την πόλη αυτή καταγόταν και ο στρατηγός της Αχαϊκής Συμπολιτείας Καλλικράτης. Το Λεόντιο είχε δημιουργήσει πιθανότατα και αποικία  στη Χίο τα Λεοντόποδα. 

## Παραπομπές


## Πηγές
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Κοινότητα Λεοντίου
Κατηγορία:Πόλεις της αρχαίας Αχαΐας
Κατηγορία:Κοινό των Αχαιών
Κατηγορία:Αρχαιολογικοί τόποι στην Αχαΐα
Πάος

Η **Πάος** ή *Πάιον* ήταν αρχαία πόλη της Αρκαδικής Αζανίας, η οποία σήμερα διοικητικά ανήκει στον Νομό Αχαΐας.

Η θέση της αρχαίας πόλης έχει βρεθεί δίπλα στο εγκαταλελειμμένο χωριό Πάος (Σκούπι), στην θέση "Σκουπίτσιο", αλλά δεν έχει ανασκαφεί πλήρως. Έχουν βρεθεί αρχαία κτίσματα και λείψανα του τείχους της ακροπόλεώς της που υπολογίζεται ότι είχε περίμετρο 516 μέτρα, λείψανα ναού και άλλα λείψανα κτιρίων. Επίσης διασώζονται ερείπια πύργων και του συστήματος ύδρευσης της πόλης με πήλινους σωλήνες από κοντινή πηγή.

Στην πόλη λατρεύονταν οι Διόσκουροι και λεγόταν πως ο ντόπιος *Λαφάνης* τους είχε φιλοξενήσει στο σπίτι του, όταν είχαν περάσει από την Πάο. Η Πάος γνώρισε ακμή πριν τους Περσικούς πολέμους και σε άγνωστο χρόνο παρήκμασε. Κατά τον Τρακαδά μετά τους Περσικούς πολέμους προσαρτήθηκε από τη διπλανή πόλη Κλείτωρα. 

Όταν πέρασε από εκεί ο Παυσανίας, ήταν ήδη κατεστραμμένη και εγκαταλελειμμένη και, όπως μας λέει, βρισκόταν στην άκρη του δάσους του *[[Σόρων|Σόρωνος]]* και πολύ κοντά στην κώμη Σείραι
.

## Παραπομπές


## Πηγές
* Γεώργιος Παπανδρέου, *[http://anemi.lib.uoc.gr/metadata/c/4/9/metadata-425-0000087.tkl Αζανιάς, ήτοι Αρχαιολογική πραγματεία πασών των Αρχαίων πόλεων της Αρκαδικής Αζανίδος μετά των περιχώρων αυτών και ιστορικαί περιπαίτειαι μέχρι των καθ' ημάς χρόνων]*, Εκ του Τυπογραφείου της εφημ. "Ηλείας" Γεωργ. Ε. Δημητριάδου, Εν Πύργω 1886
* Περικλής Α. Τρακαδάς, *Περικαλλής Αχαϊκή Γη, Οδοιπορικό*, Εκτύπωση Πέτρος Κούλης, Πάτρα 2010. ISBN 978-960-93-2130-4

## Βιβλιογραφία

* 

Κατηγορία:Αρκαδική Αζανία
Κατηγορία:Πόλεις της αρχαίας Αρκαδίας
Κατηγορία:Κλείτωρ
Κατηγορία:Επαρχία Καλαβρύτων
Κατηγορία:Δήμος Παΐων
Κατηγορία:Αρχαιολογικοί τόποι στην Αχαΐα
Χρήστος Καρυπίδης

Ο **Χρήστος Καρυπίδης** (Θεσσαλονίκη, με καταγωγή από το χωριό Αναγέννηση Σερρών, 2 Δεκεμβρίου 1982) είναι Έλληνας πρώην ποδοσφαιριστής, ο οποίος αγωνιζόταν ως κεντρικός αμυντικός ή αμυντικός μέσος.

## Καριέρα
### Σε συλλογικό επίπεδο
Ξεκίνησε από τις ακαδημίες του ΠΑΟΚ και το διάστημα μεταξύ 2001-2003 παραχωρήθηκε ως δανεικός σε Καβάλα και Κέρκυρα. Στη συνέχεια επέστρεψε και αγωνίστηκε τρία χρόνια στον ΠΑΟΚ για να αποχωρήσει το 2006 με προορισμό τη σκωτσέζικη Χαρτς, έναντι 200 χιλιάδων λιρών. Το καλοκαίρι του 2009 συμφώνησε με την Ομόνοια Λευκωσίας και στο κυπριακό πρωτάθλημα παρέμεινε συνολικά μία πενταετία, καθώς ακολούθησαν το 2012 ΑΠΟΕΛ και το 2013 ο Απόλλων Λεμεσού.

Το 2014 επέστρεψε στο ελληνικό πρωτάθλημα για λογαριασμό της Ξάνθης, όπου παρέμεινε δύο χρόνια με απολογισμό 38 συμμετοχές πρωταθλήματος και ένα τέρμα. Το 2016 υπέγραψε ως ελεύθερος στον Πλατανιά.

### Στις εθνικές ομάδες
Υπήρξε διεθνής με την εθνική Ελπίδων όπου αγωνίστηκε τέσσερις συνολικά φορές, ενώ στην Ολυμπιάδα του 2004 ήταν μέλος της ολυμπιακής ομάδας αλλά δεν πήρε χρόνο συμμετοχής.

## Παραπομπές


## Εξωτερικοί σύνδεσμοι

* Ο Χρήστος Καρυπίδης στο soccerway 
* Appearances  at londonhearts.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Απόλλων Λεμεσού
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Χαρτ οφ Μιντλόθιαν
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Κατηγορία:Ποδοσφαιριστές Πρέμιερ Λιγκ Σκωτίας
Αυτονομία

**Αυτονομία** είναι το δικαίωμα της αυτοδιάθεσης. Σύμφωνα με άλλον ορισμό, ωστόσο, η αυτονομία δεν ορίζεται ως δικαίωμα (το οποίο υποδηλώνει ότι αυτό το δικαίωμα πηγάζει από κάπου έξω από το άτομο φορέα της αυτονομίας - π.χ. από το Νόμο ή την Ηθική) αλλά ορίζεται ως *ικανότητα* ή σύμφωνα με τρίτο ορισμό ως *κατάσταση*. Δηλαδή αυτονομία είναι η κατάσταση αυτοδιάθεσης του ατόμου. Τι ακριβώς όμως σημαίνει αυτοδιάθεση; Μπορούμε να απαντήσουμε επισημαίνοντας τη διαφοροποίηση της αυτονομίας από την έννοια της ελευθερίας: Η τελευταία αναφέρεται στην ικανότητα και επάρκεια μέσων ώστε το άτομo να μπορεί να δρα χωρίς εξωτερικούς και εσωτερικούς περιορισμούς σύμφωνα με τη θέληση του. Η πρώτη αναφέρεται στην αυθεντικότητα και ανεξαρτησία των ίδιων των κινήτρων που καθορίζουν τη θέληση ενός ατόμου, ώστε πηγή της θελήσεως να είναι αυθεντικά το ίδιο το άτομο και όχι άλλοι εξωτερικοί παράγοντες. Ως έννοια εμφανίζεται στην ηθική, την πολιτική και την βιοηθική φιλοσοφία και αναφέρεται στη δυνάμει ικανότητα ενός λογικού ατόμου να παίρνει καθοριστικές αποφάσεις κατόπιν ενημέρωσης και χωρίς εξαναγκασμό. Ο όρος χρησιμοποιείται επίσης με πολιτική έννοια αναφορικά με την αυτοδιάθεση ενός λαού.

## Παραπομπές


## Εξωτερικοί σύνδεσμοι
* 
* 

Κατηγορία:Έννοιες στην Ηθική
Κατηγορία:Ηθικές αρχές

Κατηγορία:Κυβερνητική
Κατηγορία:Ατομοκρατία
Επιχείρηση Conet

Ο πλήρης τίτλος «***The Conet Project: Recordings of Shortwave Numbers Stations***» (ελλ: «*Επιχείρηση Conet: Ηχογραφήσεις από σταθμούς αριθμών στα βραχέα*») είναι μιας συλλογής τεσσάρων CD που περιέχουν ηχογραφημένα αποσπάσματα από διάφορες εκπομπές σταθμών αριθμών. Οι σταθμοί αυτοί που είναι αβέβαιης προέλευσης, και εκπέμπουν στα βραχέα κύματα, θεωρούνται ότι χρησιμοποιούνται από μυστικές οργανώσεις για να επικοινωνήσουν με κατασκόπους ή λαθρέμπορους.
Η συλλογή βασίζεται στην εργασία του Akin Fernandez, μανιώδη ακροατή σταθμών αριθμών, και κυκλοφόρησε το 1997 από την αγγλική εταιρεία δίσκων Irdial-Discs.http://www.washingtonpost.com/wp-dyn/articles/A35647-2004Aug2.html

Το όνομα της επιχείρησης προέρχεται από την τσεχική λέξη konec που σημαίνει "τέλος" και όταν προφέρεται χαρακτηρίζει το τέλος της μετάδοσης στον τσεχικό σταθμό αριθμών.

Η κυκλοφορία του δίσκου προκάλεσε γενικό ενδιαφέρον, έτσι ώστε από τότε η επιχείρηση Conet έγινε κατά κάποιο τρόπο θρύλος με αρκετούς θαυμαστές μέσα στους μουσικούς και καλλιτεχνικούς κύκλους παραγωγής ταινιών μεταξύ των οποίων, συμπεριλαμβάνονται ο Jeff Tweedy, τραγουδιστής του συγκροτήματος Wilco, ο David Scott Stone που συνεργαζόταν με τους Melvins, οι Boards of Canada, ο τραγουδιστής Mike Patton από τους Faith No More, και του σκηνοθέτη Cameron Crowe.
Αποσπάσματα από τη συλλογή έχουν χρησιμοποιηθεί σε πολυάριθμες κινηματογραφικές ταινίες και άλμπουμ, π.χ. στην ταινία *[[Vanilla Sky]]* του Crowe ή στο *[[Yankee Hotel Foxtrot]]* άλμπουμ των *Wilco*. Το Yankee Hotel Foxtrot μάλιστα είχε προκαλέσει ζήτημα νομικής διαφωνίας επειδή ο *Jeff Tweedy* δεν είχε πάρει άδεια πριν να χρησιμοποιήσει το το υλικό του *Conet* και η εταιρεία *Irdial* του έκανε μήνυση για παράβαση πνευματικών δικαιωμάτων.http://www.wired.com/news/digiwood/0,1412,63952,00.html

Σύμφωνα με τη "ελεύθερη φιλοσοφία μουσικής", η εταιρεία έχει καταστήσει ολόκληρη την συλλογή διαθέσιμη στο διαδίκτυο σε μορφή MP3 μαζί με το συμπεριλαμβανόμενο βιβλιάριο σε μια έκδοση PDF στην ιστοσελίδα. 
## Παραπομπές
* 

## Εξωτερικοί σύνδεσμοι
* Ιστοσελίδα 
* Irdial-Discs A212 Version 2  - Free and legal MP3 download of the entire four-disc collection 
* IRD059 - The Archive.org mirror of the same.
* The Free Music Philosophy as adopted by Irdial-Discs - Irdial's adaptation of Ram Samudrala's 'Free Music Philosophy'.
* Music by the 'Numbers Stations' - NPR story about Akin Fernandez and the Conet Project.
 
Κατηγορία:Ραδιόφωνο
Con
Μελίσσια (αποσαφήνιση)

Το όνομα **Μελίσσια** αφορά τους παρακάτω οικισμούς:

*Μελίσσια Αττικής
*Μελίσσια Αχαΐας
*Μελίσσια Ηλείας
*Μελίσσια Κοζάνης
*Μελίσσια Φθιώτιδας
*Μελισσιά Χανίων

Επίσης:
*Μελίσσια στη μελισσοκομία είναι μια τεχνητή συγκέντρωση κυψελών μελισσών με σκοπό την συγκομιδή μελιού.
Βούρα

Η **Βούρα**  *(Βοῦρα)* ήταν αρχαία πόλη στην Αχαΐα.

## Ιστορία
Ιδρύθηκε από τους Ίωνες και ήταν μέλος της *Ιωνικής Δωδεκάπολης* ή Κοινό των Αχαιών και αργότερα της Αχαϊκής Συμπολιτείας. Απείχε 40 στάδια (7,2 χλμ) από την θάλασσα. Η πόλη πήρε το όνομα της από την Βούρα η οποία ήταν κόρη της Ελίκης και του Ίωνα. Κοντά στην Βούρα και στις όχθες του Βουραϊκού ποταμού υπήρχε , σε σπήλαιο , μαντείο όπου λατρευόταν ο Ηρακλής και υπήρχε και το άγαλμα του. Εκεί οι προσκυνητές έριχναν τους *αστραγάλους* και διάβαζαν τους χρησμούς στους *Πίνακες της Γνώσης*, όπως τους αποκαλούσαν. Το σπήλαιο υπάρχει και σήμερα στο χωριό Ζαχλωρίτικα.thumb|300px|Χάρτης της αρχαίας ΑχαΐαςΣτην πόλη υπήρχε ιερό της Άρτεμις, που ήταν και η προστάτιδα της, επίσης ναοί του Διόνυσου και της Δήμητρας. Αποικία της Βούρας ήταν η Σύβαρις στην Κάτω Ιταλία.

Η Βούρα καταστράφηκε το 373 π.Χ. μαζί με την Ελίκη από καταστροφικό σεισμό, σώθηκαν από τους κατοίκους των δύο πόλεων μόνο όσοι έλειπαν από αυτές. Η θέση της πόλης πιστεύεται ότι είναι ανάμεσα στους ποταμούς Βουραϊκός και Λαδοπόταμος και στην πόλη του Διακοπτού.

## Παραπομπές και σημειώσεις


## Βιβλιογραφία - Πηγές

* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Κατηγορία:Πόλεις της αρχαίας Αχαΐας
Κατηγορία:Δήμος Διακοπτού
Κατηγορία:Κοινό των Αχαιών
Κατηγορία:Αχαϊκή Συμπολιτεία
Κατηγορία:Αρχαιολογικοί τόποι στην Αχαΐα
Λουσοί

Οι **Λουσοί** ή **Λουσσοί** ή **Λουσαί** ήταν αρχαία πόλη της Αρκαδικής Αζανίας, σήμερα διοικητικά ανήκει στον Νομό Αχαΐας.

## Τοποθεσία
Οι Λουσοί βρίσκονταν ανάμεσα στις αρχαίες πόλεις Κλείτωρ και Κυναίθη και σε υψόμετρο 1.140 μέτρα. Από τους Λουσούς ήταν ο *Αγησίλας* νικητής σε αγώνισμα δρόμου στη *Πυδιάδα* το 542 π.Χ. και ο Ευρύβατος. Κατά το Συμμαχικό πόλεμο, 220 π.Χ. - 217 π.Χ. οι Αιτωλοί έφτασαν στο  ιερό της Αρτέμιδος που ήταν σεβαστό από όλους τους Έλληνες και ιερό άσυλο, εκεί όμως έκαναν ιεροσυλία αρπάζοντας τα κοπάδια που ανήκαν στο ιερό της Αρτέμιδος.
    
Οι Λουσοί είχαν προσχωρήσει στην Αχαϊκή Συμπολιτεία και την εποχή που πέρασε από εκεί ο Παυσανίας είχαν εγκαταλειφθεί.
 
Η θέση της πόλης έχει βρεθεί και ανασκάπτεται ακόμα και σήμερα 15 χιλιόμετρα από τα Καλάβρυτα κοντά στο χωριό Σουδενά. Έχουν ανασκαφεί ναός της Αρτέμιδος και λείψανα κτιρίων. Οι πρώτες ανασκαφές έγιναν το 1898 από το Αυστριακό Αρχαιολογικό Ινστιτούτο Αθηνών.

## Παραπομπές


## Πηγές
* Γεώργιος Παπανδρέου, *[http://anemi.lib.uoc.gr/metadata/c/4/9/metadata-425-0000087.tkl Αζανιάς, ήτοι Αρχαιολογική πραγματεία πασών των Αρχαίων πόλεων της Αρκαδικής Αζανίδος μετά των περιχώρων αυτών και ιστορικαί περιπαίτειαι μέχρι των καθ' ημάς χρόνων]*, Εκ του Τυπογραφείου της εφημ. "Ηλείας" Γεωργ. Ε. Δημητριάδου, Εν Πύργω 1886.

## Βιβλιογραφία

* 
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

## Εξωτερικοί σύνδεσμοι
*Oι ανασκαφές στους Λουσούς, φωτογραφίες των ευρημάτων και σχεδιάγραμμα του ανεσκαμμένου αρχαιολογικού χώρου.

Κατηγορία:Αρκαδική Αζανία
Κατηγορία:Πόλεις της αρχαίας Αρκαδίας
Κατηγορία:Αχαϊκή Συμπολιτεία
Κατηγορία:Επαρχία Καλαβρύτων
Κατηγορία:Δήμος Καλαβρύτων
Κατηγορία:Αρχαιολογικοί τόποι στην Αχαΐα
Θεόδωρος Νέγρης (πολιτικός)

Ο **Θεόδωρος Νέγρης** (Κωνσταντινούπολη, 1730 − Ναύπλιο, 22 Νοεμβρίου 1824) ήταν Έλληνας πολιτικός στις προσωρινές κυβερνήσεις κατά την Επανάσταση του 1821.

## Βιογραφία
Γεννήθηκε στην Κωνσταντινούπολη και καταγόταν από παλαιά αρχοντική φαναριώτικη οικογένεια της Γένοβας. Ήταν γιος του Γεωργίου Νέγρη, εγγονός του ομώνυμού του Θεόδωρου Νέγρη, πατριάρχη της οικογένειας των Νέγρηδων της Κωνσταντινούπολης. Λόγω της καλής οικονομικής του κατάστασης απέκτησε αξιόλογη μόρφωση. Το 1818 μυήθηκε στη Φιλική Εταιρεία και έγινε ένα από τα πιο δραστήρια μέλη της. Διετέλεσε γραμματέας του Σκαρλάτου Καλλιμάχη στη Μολδαβία και λίγο πριν την έκρηξη της επανάστασης διορίστηκε από την τουρκική κυβέρνηση επιτετραμμένος της στο Παρίσι. Στη διαδρομή όμως έφτασαν τα νέα για την έκρηξη της επανάστασης, οπότε αυτός έσπευσε κρυφά στην επαναστατημένη Ελλάδα. Παράλληλα οι Τούρκοι στην Κωνσταντινούπολη, ύστερα από τον διωγμό που εξαπολύθηκε εναντίον του ελληνικού πληθυσμού, αποκεφάλισαν τον πατέρα του.

Φτάνοντας στις Σπέτσες με περιβολή Τούρκου αξιωματούχου παραλίγο να λιντσαριστεί από το πλήθος. Τελευταία στιγμή σώθηκε από τον Φιλικό Νεόφυτο Βάμβα. Παρ' όλο τον κίνδυνο που πέρασε, ο Νέγρης συνέχισε να προκαλεί, διαδίδοντας ψευδώς ότι ήταν συγγενής των Υψηλάντηδων. Στην Καλαμάτα θα συναντηθεί με τον Κωνσταντίνο Καρατζά και τον Αλέξανδρο Μαυροκορδάτο, εγκαινιάζοντας ουσιαστικά μια άτυπη συμμαχία με κυρίαρχο το αντιυψηλαντικό και φαναριώτικο στοιχείο. Στις 19 Νοεμβρίου 1821 ίδρυσε τη Νομική Διάταξη της Ανατολικής Χέρσου Ελλάδος, τον Άρειο Πάγο. Με διατάγματα όπως αυτό με το οποίο απαγόρευε την είσοδο στρατευμάτων χωρίς την άδεια της αρχής, ουσιαστικά συγκροτούσε ανεξάρτητο κρατίδιο. Πρόεδρος του Αρείου Πάγου εκλέχτηκε ο ίδιος.

Συμμετείχε στην Α΄ και στην Β΄ Εθνοσυνέλευση, ενώ στη συνέχεια, θέλοντας να ξεπεράσει τον Αλέξανδρο Μαυροκορδάτο συμμάχησε με τον Κολοκοτρώνη και έπειτα με τον Ανδρούτσο. Συγκάλεσε νέα συνέλευση, η οποία όμως απέτυχε. Εν τω μεταξύ ο Άρειος Πάγος είχε χάσει ήδη την ισχύ του. Έτσι, σιγά σιγά ο Νέγρης παραμερίστηκε από τα πολιτικά πράγματα.

«...Ο χαρακτήρας του ήταν αλλοπρόσαλλος και ανυπόμονος. Σε αντίθεση με το παρουσιαστικό του, ήταν πάρα πολύ έξυπνος και δόλιος, αντιπροσωπεύοντας επαρκώς το φαναριώτικο πρότυπο. Οι φιλοδοξίες του, σε συνδυασμό με την ανυπομονησία του, τον οδήγησαν σε σύγκρουση με τον επίσης φιλόδοξο Μαυροκορδάτο, καθώς και με άλλες πολιτικές φυσιογνωμίες της εποχής.(...)»

Στις 25 Φεβρουαρίου του 1822 η Ελλάδα κατήργησε με απόφαση του όντας αρχιγραμματέας της επικρατείας και μινίστρος (υπουργός) των εξωτερικών υποθέσεων τη δουλεία. To επίσημο έγγραφο της απόφασης για την κατάργηση της δουλείας σώζεται σήμερα στα Αρχεία της Ελληνικής Παλιγγενεσίας, στη Βιβλιοθήκη της Βουλής των Ελλήνων.

Απεβίωσε στις 22 Νοεμβρίου 1824 από τύφο στο Ναύπλιο.

## Παραπομπές


## Πηγές
* 

Κατηγορία:Έλληνες πληρεξούσιοι
Θεοδωρος
Κατηγορία:Έλληνες ιταλικής καταγωγής
Εθνόσημο των Βερμούδων

180px|right

Το **[[εθνόσημο]] των [[Βερμούδες|Βερμούδων]]** απεικονίζει ένα κόκκινο λιοντάρι που κρατάει μια ασπίδα. Πάνω σε αυτήν υπάρχει η εικόνα ενός ναυαγισμένου πλοίου.

Το λιοντάρι είναι σύμβολο της Αγγλίας και υπονοεί τη σχέση του νησιού με τη χώρα αυτή. Το πλοίο είναι το «Sea Venture» του σερ Τζορτζ Σόμερς, που προσάραξε στα νησιά το 1609, στη διάρκεια σφοδρής καταιγίδας. Όλοι οι επιβαίνοντες στο πλοίο διασώθηκαν και αυτό είχε ως αποτέλεσμα τον εποικισμό του νησιού.

Το εθνόσημο υπάρχει στη σημαία των Βερμούδων, όπως επίσης και στη Σημαία του Κυβερνήτη.

Κάτω από το εθνόσημο υπάρχει στα λατινικά η επιγραφή «Quo Fata Ferunt» που σημαίνει «Όπου μας μεταφέρει η τύχη μας».

## Εξωτερικοί σύνδεσμοι
* Το εθνόσημο των Βερμούδων στο The World All Countries Coat of arms

Βερμουδες
Κατηγορία:Βερμούδες
Τζερόνιμο Μερκουριάλι

Ο **Τζερόνιμο Μερκουριάλι** (*Girolamo Mercuriale*, 30 Σεπτεμβρίου 1530 - 8 Νοεμβρίου 1606) ήταν Ιταλός φιλόλογος και ιατρός, γνωστός και με το εκλατινισμένο όνομα *Hieronymus Mercurialis*. Το γνωστότερο έργο του είναι το *De Arte Gymnastica*.

Γεννήθηκε στο Φορλί στις 30 Σεπτεμβρίου του 1530. Σπούδασε Ιατρική στη Μπολόνια και στην Πάδουα. 

Το έργο του *De Arte Gymnastica * (Βενετία 1569), αναφέρεται στη θεραπεία του σώματος και θεωρείται το πρώτο βιβλίο για την αθλητική ιατρική. Έγραψε επίσης τα έργα *De morbis cutaneis* (1572), *De morbis mulieribus* (1582), *De morbis puerorum* (1583), *De oculorum et aurium affectibus* και άλλα. 

Πέθανε στο Φορλί στις 8 Νοεμβρίου του 1606.

## Παραπομπές


## Πηγές
* Άρθρο στην Εγκυκλοπαίδεια της Καθολικής Εκκλησίας
* Πλήρες κείμενο του De arte gymnastica

## Εξωτερικοί σύνδεσμοι
* 

Κατηγορία:Ιταλοί ιατροί
Σημαία των Βερμούδων

[right|thumb|250px|[Αρχείο:FIAV 110100.svg|23px Λόγος σημαίας: 1:2]]
thumb|250px|Η σημαία του Κυβερνήτη των Βερμούδων

Η **[[σημαία]] των [[Βερμούδες|Βερμούδων]]** είναι κόκκινη και έχει στην αριστερή πλευρά της τη σημαία του Ηνωμένου Βασιλείου. Στα δεξιά, βρίσκεται το εθνόσημο των Βερμούδων. Καθιερώθηκε στις 4 Οκτωβρίου του 1910.

Είναι ασυνήθιστο το γεγονός ότι αν και οι Βερμούδες είναι κτήση της Βρετανίας, η σημαία των Βερμούδων έχει κόκκινο χρώμα στο φόντο και όχι μπλε όπως συνηθίζεται σε άλλες αγγλικές αποικίες και εδάφη.

## Εξωτερικοί σύνδεσμοι

* Εθνικά σύμβολα των Βερμούδων

Βερμουδες
Κατηγορία:Βερμούδες
Κατηγορία:Σημαίες του Ηνωμένου Βασιλείου
Ροδρίγο Χαβιέρ Αρτσούμπι

Ο **Ροδρίγο Χαβιέρ Αρτσούμπι** (ισπαν.*Rodrigo Archubi*, 6 Ιουνίου 1985) είναι Αργεντινός (με ελληνικές ρίζες) ποδοσφαιριστής. Αγωνίζεται στη θέση του μέσου.

Γεννήθηκε στην πόλη Remedios de Escalada του Μπουένος Άιρες. Από το 2003 ανήκε στη Λανούς της Αργεντινής και με τη οποία αγωνίστηκε σε 60 αγώνες σημειώνοντας 10 γκολ. Οι εμφανίσεις του έδειξαν ότι είναι ένας πολλά υποσχόμενος ποδοσφαιριστής.

Το 2005 αναδείχθηκε παγκόσμιος πρωταθλητής με την ομάδα -20 της Αργεντινής στο παγκόμιο πρωτάθλημα Νέων μαζί με το Λιονέλ Μέσσι.

Το 2007 η Ρίβερ Πλέιτ κινήθηκε για την απόκτησή του όμως ο Ολυμπιακός πλειοδότησε και κατάφερε να τον αποκτήσει προκαλώντας την αντίδραση του προπονητή της Ρίβερ Πλέιτ Ντανιέλ Πασαρέλα ο οποίος μπλόκαρε τη μεταγραφή του ποδοσφαιριστή Νασούτι που αγωνιζόταν στην ομάδα του και ενδιαφερόταν ο Ολυμπιακός.

Τη σεζόν 2006-2007 ο Αρτσούμπι δεν πήρε τις ευκαιρίες που θα ήθελε για να διακριθεί καθώς αγωνιζόταν σπάνια και συνήθως στη θέση του αμυντικού. Στον Ολυμπιακό αγωνίστηκε με τη μορφή δανεισμού με συνέπεια τον Ιανουάριο του 2008 να επιστρέψει στην πατρίδα του για να αγωνιστεί στη Ρίβερ Πλέιτ.http://www.cfin.com.ar/noticia.php?id=15965 Τον Οκτώβριο του 2007 κατέκτησε με τον Ολυμπιακό το Ελληνικό Σούπερ Καπ.

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κλουμπ Ατλέτικο Λανούς
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Εσπόρτε Κλούμπε Ζουβεντούδε
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Κάζμα ΣΚ
Κατηγορία:Ποδοσφαιριστές Κλουμπ Ατλέτικο Μπόκα Ουνίδος
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ελληνικής καταγωγής
Κατηγορία:Αργεντινοί ποδοσφαιριστές στο εξωτερικό
Σείραι

Οι **Σείραι** ή *Σειρές* *(Σεῖραι)* ήταν αρχαία κώμη της *[[Αρκαδική Αζανία|Αζανίας]]* της αρχαίας Αρκαδίας που σήμερα βρίσκεται στην Επαρχία Καλαβρύτων και διοικητικά ανήκει στο Νομό Αχαΐας.

Σύμφωνα με τον Παυσανία, που πέρασε από την περιοχή, οι Σείραι ανήκαν στην Αρκαδική Πόλη-κράτος του Κλείτορα και στα σύνορα με την Ψωφίδα, επίσης Αρκαδική Πόλη-κράτος. Η κώμη βρισκόταν δίπλα στο δάσος του Σόρωνος και κοντά της υπήρχαν τα ερείπια της πολίχνης Πάους. 

## Παραπομπές


## Πηγές
* 

## Βιβλιογραφία

* 

Κατηγορία:Αρκαδική Αζανία
Κατηγορία:Πόλεις της αρχαίας Αρκαδίας
Κατηγορία:Κλείτωρ
Κατηγορία:Επαρχία Καλαβρύτων
Κατηγορία:Δήμος Αροανίας
Δύμη

right|thumb|300px|Χάρτης της αρχαίας Αχαΐας

Η **Δύμη** ή *Δύμαι* ήταν αρχαία πόλη - κράτος της Αχαΐας προϊόν συνοικισμού.

Η Δύμη ιδρύθηκε από τούς Ίωνες ως *Στράτος* της Αχαΐας και Ηλείας. Σύμφωνα με ανασκαφικές έρευνες που έχουν γίνει, η Δύμη δημιουργήθηκε από την ένωση των κωμών που προ υπήρχαν εκεί. Άλλη ονομασία της Δύμης ήταν *Πάλεια* και *Καυκωνία*, όπως μας αναφέρει ο Στράβωνας. Πιθανόν είχαν έρθει και εγκατασταθεί στην περιοχή άποικοι από την Καυκωνία της Τριφυλίας. Δεν είχε δικό της λιμάνι και απείχε από τον ποταμό Λάρισσο τριάντα στάδια. Η θεά Αθηνά ήταν η προστάτιδα της πόλης και λεγόταν και *Κλειδούχος*. Από την Δύμη πήρε και το όνομα της όλη η περιοχή *Δυμαία χώρα* ενώ το όνομα της προέρχεται από τον Δύμα, που θεωρούνταν ο ιδρυτής της πόλης. Οι Δυμαίοι πήραν μέρος στον πόλεμο ανάμεσα στους γιους του Οιδίποδα με την πλευρά του Πολυνείκη, επίσης βρίσκονταν συνέχεια σε πολεμική αντιπαράθεση με του γειτόνους Ηλείους. 

Δυμαίος ήταν ο Οιβώτας, αλλά οι συμπολίτες του δεν τον τίμησαν για την νίκη του και αυτός τους καταράστηκε να μην ξανακερδίσουν σε ολυμπιακούς αγώνες, όπως και γινόταν μέχρι που του αποδόθηκαν οι τιμές που που άρμοζαν και η κατάρα λύθηκε. Επίσης ολυμπιονίκης από την πόλη ήταν και Πάταικος στην 71η Ολυμπιάδα 496 π.Χ.  

Έξω από την πόλη υπήρχε κατά την αρχαιότητα τάφος του Σώστρατου, φίλου του Ηρακλή ενώ τον τάφο τον είχε κατασκευάσει ο ίδιος ο μυθικός ήρωας. Στην πόλη υπήρχε και ναός της *Λαρισαίας Αθηνάς* που όπως αναφέρει ο Παυσανίας την εποχή που πέρασε από εκεί ήταν ήδη αρχαίος.

Η Δύμη ήταν μέλος της Αχαϊκής Συμπολιτείας και στην περιοχή έγιναν πολλές μάχες με τους Ρωμαίους οι οποίοι την κατέστρεψαν πολλές φορές. Σε άγνωστο χρόνο η πόλη εγκαταλείφθηκε και κατά το 47 μ.Χ. ιδρύθηκε από του Ρωμαίους, επάνω στα ερείπια της παλιάς πόλης, αποικία με την ονομασία "Colonia Iulia Augusta Dymaeorum".

Η θέση της αρχαίας πόλης έχει βρεθεί στην θέση της σημερινής πόλης της Κάτω Αχαΐας.

## Πηγές



## Βιβλιογραφία
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Α', Αχαϊκές Εκδόσεις, Πάτρα 1998. ISBN 960-7960-08-4
* Κώστας Ν. Τριανταφύλλου, *Ιστορικόν Λεξικόν των Πατρών*, Τυπογραφείο Χρ. Κούλη, Τόμος Α', Πάτρα 1995, Τρίτη Έκδοση
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

*
Φράγκο του Τζιμπουτί

Το **φράγκο** (αραβικά: فرنك) είναι το επίσημο νόμισμα του Τζιμπουτί.Ο κωδικός ISO 4217 για το νόμισμα είναι *DJF*. Υποδιαιρείταο εδώ και πολλά χρόνια σε 100 σαντίμ (*centimes*).

## Ιστορία
thumb|100 φράγκα Τζιμπουτί.
Από το 1884, όταν το Τζιμπουτί αποτέλεσε γαλλικό προτεκτοράτο, το γαλλικό φράγκο ήταν σε κυκλοφορία όπως και η ρουπία της Ινδίας και το ταλέρ της Μαρίας Θηρεσίας (Maria Theresa thaler). Αυτά συνυπήρχαν ως εξής: τα 2 φράγκα = 1 ρουπία και 4,2 φράγκα = 1 ταλέρ.

Από το 1908 τα φράγκα που ήταν σε κυκλοφορία στο Τζιμπουτί απέκτησαν νόμιμα ίδια αξία με την αξία του γαλλικού φράγκου. Αρχής γενομένης από το 1910, άρχισε η έκδοση τραπεζογραμματίων για την αποικία από την τράπεζα της Ινδοκίνας, σε ονομαστικές αξίες των 5, των 20 και των 100 φράγκων. Έπειτα από τον Πρώτο Παγκόσμιο Πόλεμο και την υποτίμηση του γαλλικού φράγκου, εισήχθησαν τα χαρτονομίσματα των 500 και των 1000 φράγκων τα έτη 1927 και 1938, αντίστοιχα.

Το 1948 έκαναν την εμφάνισή τους τα πρώτα κέρματα (1, 2 και 5 φράγκων) στο όνομα του "Côte Française des Somalis". Το 1949 εμφανίστηκε ένα νέο φράγκο του Τζιμπουτί και το τοπικό νόμισμα απέκτησε ισοτιμία με το Δολάριο των ΗΠΑ ως εξής: 1 δολάριο = 214,392 φράγκα. Ως αποτέλεσμα αυτού, η οικονομία της αφρικανικής χώρας δεν επηρεάστηκε από τις μετέπειτα υποτιμήσεις του γαλλικού φράγκου.

Αργότερα εμφανίστηκαν και τραπεζογραμμάτια των 5.000 φράγκων. Ως το 1965, είχαν εισαχθεί τα κέρματα των 10 και των 20 φράγκων, ενώ τα χαμηλότερα σε αξία χαρτονομίσματα ήταν αυτά των 50 φράγκων. Το 1967 η Γαλλική Σομαλία άλλαξε το όνομά της σε "Αφάρ και Ισά" και αυτό είχε την επίδρασή του και στα νομίσματα. Τα κέρματα των 50 και των 100 φράγκων κυκλοφόρησαν για πρώτη φορά το 1970 και αντικατέστησαν τα αντίστοιχης αξίας χαρτονομίσματα. Το 1971 και 1973 η αξία του φράγκου αναπροσαρμόστηκε έναντι του αμερικανικού δολαρίου (1 δολάριο=177,721 φράγκα), ισοτιμία που παραμένει ως σήμερα.

Έπειτα από την ανεξαρτησία του 1977, άλλαξε επιπλέον το σχέδιο στο νόμισμα. Την έκδοση χαρτονομισμάτων ανέλαβε η Κεντρική Τράπεζα και το 1984 εισήχθη το χαρτονόμισμα των 10.000 φράγκων. Το 1989 ένα κέρμα αντικατέστησε το χαρτονόμισμα των 500 φράγκων.

## Κέρματα
* αλουμίνιο 1, 2 και 5 φράγκα 
* αλουμίνιο χαλκός 10 και 20 φράγκα 
* χαλκονικέλιο 50 και 100 φράγκα
* αλουμίνιο χαλκός 500 φράγκα

## Χαρτονομίσματα
1000, 2.000, 5.000 και 10.000 φράγκα

## Βιβλιογραφία
# Krause, Chester L. and Clifford Mishler (1991). Standard Catalog of World Coins: 1801-1991 (18η εκδ. ed.). Krause Publications. ISBN 0-87341-150-1. 
# Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (εκδότες) (7tη εκδ. ed.). Krause Publications. ISBN 0-87341-207-9.

Κατηγορία:Τζιμπουτί
Κατηγορία:Νομίσματα
Κερύνεια (αρχαία πόλη)

right|thumb|300px|Χάρτης της αρχαίας Αχαΐας
Η **Κερύνεια** ήταν αρχαία πόλη της Αχαΐας και αποτελούσε την ακρόπολη της Ελίκης.

Το όνομα της κατά τον Παυσανία προέρχεται από κάποιον παλιό οικιστή της πόλης ή από τον Κερυνίτη ποταμό που πέρναγε δίπλα από την πόλη. Η Κερύνεια είχε αποικήσει την Κύπρο με αρχηγούς τους Αχαιούς Κηφέα και Πράξανδρο χτίζοντας την σημερινή Κερύνεια. 

Κατά την *κάθοδο των Δωριέων* στην πόλη ήρθαν Λακεδαιμόνιοι Αχαιοί διωγμένοι από την πατρίδα τους από τους Ηρακλείδες, Δωριείς, του Αριστόδημου, ήρθαν και εγκαταστάθηκαν σε όλη την περιοχή και στην πόλη. Η συγκατοίκηση όμως δεν κράτησε για πολύ και οι δυο πλευρές ήρθαν σε πολεμική αντιπαράθεση. Οι Αχαιοί νίκησαν στον πόλεμο και ανάγκασαν τους παλιούς κατοίκους να φύγουν από την χώρα. Στην Κερύνεια υπήρχε ιερό των Άρπυιων και των Γιγάντων. Ήταν μέλος της Ιωνικής δωδεκάπολης και μερικά χρόνια αργότερα της Αχαϊκής Συμπολιτείας.

Τα ερείπια της αρχαίας πόλης, οπως και το ταφικό μνημείο και το αρχαίο θέατρο, σώζονται στο χωριό Μαμουσια του δημου Αιγιαλείας, στο οροπέδιο προφήτης Ηλίας!!!  

## Παραπομπές


## Βιβλιογραφία - Πηγές

* Ιφιγένεια Δεκουλάκου, *[http://phdtheses.ekt.gr/eadd/handle/10442/9005 Ταφικό μνημείο στην Κερύνεια Αχαϊας]*, αδημοσίευτη διδακτορική διατριβή, Αριστοτέλειο Πανεπιστήμιο Θεσσαλονίκης, Τμήμα Ιστορίας-Αρχαιολογίας, Θεσσαλονίκη 1994 (εισαγωγή, σελ. 14-23).
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Πόλεις της αρχαίας Αχαΐας
Κατηγορία:Δήμος Διακοπτού
Κατηγορία:Κοινό των Αχαιών
Κατηγορία:Αχαϊκή Συμπολιτεία
Κατηγορία:Αρχαιολογικοί τόποι στην Αχαΐα
Γιώργος Καστρινάκης

Ο **Γιώργος Καστρινάκης** είναι Ελληνοαμερικάνος πρώην καλαθοσφαιριστής γεννημένος στις 9 Ιουνίου 1950 στις ΗΠΑ. Αγωνιζόταν στη θέση του σέντερ και του πάουερ φόργουορντ, έχοντας ύψος 2,04 μέτρα. Υπήρξε ένας από τους κορυφαίους Έλληνες ψηλούς.

## Καριέρα
Ήρθε στην Ελλάδα το 1972 στην ομάδα του Ολυμπιακού όπου και πρωταγωνίστησε. Κατέκτησε 2 πρωταθλήματα (1976, 1978) που κατέκτησε με την ομάδα του Πειραιά και ακόμα 4 κύπελλα Ελλάδος (1976, 1977, 1978, 1980), ενώ ήταν άλλες 2 φορές φιναλίστ κυπέλλου (1979, 1983). 

Αγαπήθηκε από τους φιλάθλους για τις εντυπωσιακές του ενέργειες που αποτελούνταν από θεαματικά καρφώματα και τα πολυάριθμα και επιδέξια ριμπάουντ καθώς ήταν ασυναγώνιστος κοντά στο καλάθι βασιζόμενος στη δύναμη χωρίς να είναι αντιαθλητικός.

Έκλεισε την καριέρα του στην ομάδα του Ηλυσιακού.

## Εθνική Ελλάδος
Με την Εθνική Ελλάδος αγωνίστηκε σε 158 αγώνες και σημείωσε 1.612 πόντους (10,2 μ.ο.). Κατέκτησε το χρυσό μετάλλιο στους Μεσογειακούς Αγώνες το 1979. Συμμετείχε στα Ευρωμπάσκετ 1973, 1975, 1979 και 1981.

## Παραπομπές

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ηλυσιακού
Κατηγορία:Αμερικανοί ελληνικής καταγωγής
Κατηγορία:Καλαθοσφαιριστές Ευρωμπάσκετ 1973
Κατηγορία:Καλαθοσφαιριστές Ευρωμπάσκετ 1975
Κατηγορία:Καλαθοσφαιριστές Ευρωμπάσκετ 1979
Κατηγορία:Καλαθοσφαιριστές Ευρωμπάσκετ 1981
Κατηγορία:Πάουερ φόργουορντ
Κατηγορία:Σέντερ
Γονόεσσα

right|thumb|300px|Χάρτης της αρχαίας Αχαΐας

Η **Γονόεσσα** ήταν πολίχνη της αρχαίας Αχαΐας.

Η Γονόεσσα αναφέρεται από τον Όμηρο στην Ιλιάδα. Ήταν πολίχνη του κράτους της Πελλήνης με λιμάνι αφού είχε στείλει στον Τρωικό πόλεμο πλοία υπό την ηγεσία του Αγαμέμνονα. Ο Όμηρος μας λέει ότι μαζί με την Πελλήνη και την Υπερησία είχαν στείλει 100 πλοία. Πιθανολογείται ότι ιδρύθηκε από Πελασγούς πρωτοέλληνες οι οποίοι είχαν έρθει στην περιοχή από τη Μικρά Ασία και είχαν εποικίσει όλη την Αχαΐα.

Η θέση της αρχαίας πόλης δεν έχει βρεθεί ακόμα. Οι έρευνες γίνονται ανάμεσα στην Αιγείρα και την Πελλήνη στα σύνορα των νομών Αχαΐας και Κορινθίας όπου είναι μοιρασμένο σήμερα το αρχαίο κράτος.

## Αναφορές & Σημειώσεις


## Βιβλιογραφία - Πηγές

* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Κατηγορία:Πόλεις της αρχαίας Αχαΐας
Κατηγορία:Τρωικός Πόλεμος
Νίκος Σπυρόπουλος (ποδοσφαιριστής)

Ο **Νίκος Σπυρόπουλος** (Ιωάννινα, 10 Οκτωβρίου 1983) είναι Έλληνας πρώην διεθνής ποδοσφαιριστής, ο οποίος αγωνιζόταν ως αριστερός αμυντικός.

## Καριέρα
### Σε συλλογικό επίπεδο
Η επαγγελματική του καριέρα ξεκίνησε το β' μισό της περιόδου 2000-01 από τον ΠΑΣ Γιάννινα, στον οποίο αγωνίστηκε 3,5 χρόνια, ως το τέλος της περιόδου 2003-04. Η απόδοσή του, ιδίως την τελευταία περίοδο που αγωνίστηκε ως βασικός στο πρωτάθλημα της Β΄ Εθνικής, προσέλκυσε το ενδιαφέρον του Πανιωνίου, στον οποίο μεταγράφηκε το 2004 και σύντομα έγινε βασικός στη θέση του αριστερού μπακ.

Έπειτα από τέσσερα χρόνια στον Πανιώνιο, τον Ιανουάριο του 2008 τον απέκτησε ο Παναθηναϊκός καταβάλλοντας στους "κυανέρυθρους" δύο εκατομμύρια ευρώ, μολονότι και ο Ολυμπιακός είχε δείξει έντονο ενδιαφέρον για την απόκτηση του.

Τον Ιανουάριο του 2013 εντάχθηκε στο δυναμικό της ιταλικής Κιέβο Βερόνα, όπου και παρέμεινε για ένα εξάμηνο, ενώ τον Ιούλιο του ίδιου έτους, τον απέκτησε ο ΠΑΟΚ, από τον οποίο αποχώρησε έπειτα από δύο χρόνια.

### Στις εθνικές ομάδες
Το 2007 οι εμφανίσεις του σε συλλογικό επίπεδο προσέλκυσαν το ενδιαφέρον του τότε ομοσπονδιακού προπονητή Ότο Ρεχάγκελ, ο οποίος τον κάλεσε στην εθνική Ανδρών.

Έκανε την πρώτη του εμφάνιση με την Ελλάδα στον εντός έδρας αγώνα για τα προκριματικά του Euro 2008 εναντίον της Μάλτας, ενώ συμμετείχε και στα τελικά της διοργάνωσης το καλοκαίρι του 2008. Υπήρξε επίσης μέλος της ελληνικής ομάδας στο Μουντιάλ 2010 που διεξήχθη στη Νότια Αφρική.

### Στατιστικά στοιχεία

## Παραπομπές

## Πηγές

* Ο Νίκος Σπυρόπουλος στο soccerway
* Η καριέρα του Νίκου Σπυρόπουλου στο national-football-teams
* Το προφίλ του Νίκου Σπυρόπουλου στο transfermarkt
* "Super League 2007-2008, Ο απόλυτος οδηγός", εφ. SportDay.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναθηναϊκού
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κιέβο Βερόνα
Κατηγορία:Ποδοσφαιριστές ΠΑΟΚ
Κατηγορία:Έλληνες ποδοσφαιριστές στο εξωτερικό
Μέλος

Στη μουσική με τον όρο **μέλος** εννοείται η «μελωδική γραμμή» ή απλά μελωδία (π.χ. "λιτό μέλος" = απλή, απέριττη μελωδική γραμμή).

Ως μουσικολογικός όρος, χρησιμοποιείται σχετιζόμενος, ως επί το πλείστον, με την αρχαιοελληνική μουσική, (π.χ διθυραμβικό μέλος), καθώς και την εκκλησιαστική μουσική (αμβροσιανό μέλος, γρηγοριανό μέλος, βυζαντινό μέλος). Επίσης, ως θεωρητικός όρος τής Ιστορίας και της Μορφολογίας τής Μουσικής, χρησιμοποιείται για να δηλωθεί ένα μουσικό είδος, διακρινόμενο με βάση την εποχή, ή την εθνική-γεωγραφική του προέλευση, π.χ. «βυζαντινό μέλος» αντί του όρου Βυζαντινή μουσική, αλλά και «περσικό μέλος» αντί του Περσική μουσική.

Κατηγορία:Μουσικολογία
Μονοφωνία

Ως **μονοφωνία** ή **μονοφωνική μουσική** χαρακτηρίζεται κάθε μουσικό είδος το οποίο βασίζεται σε μία και μόνη μελωδική γραμμή, που ακόμα και αν παίζεται ή τραγουδιέται από πλέον του ενός εκτελεστή, αναπαράγεται από όλους ταυτόχρονα και πανομοιότυπα.

Μόνη αποδεκτή διαφοροποίηση στη μονοφωνική μουσική, όταν εκτελείται από πολλούς, είναι η μελωδία της να αναπαράγεται με διαφορά οκτάβας από τους διάφορους εκτελεστές, όπως συμβαίνει όταν τραγουδούν μαζί ανδρικές και γυναικείες φωνές, λόγω της διαφοράς στη φυσιολογία τών φωνητικών χορδών τους. Οι μελωδικές γραμμές (τα μέλη) που εκτελούνται με διαφορά μιας οκτάβας ή και περισσότερων, θεωρούνται «μελωδικά ισοδύναμες» και ουσιαστικά εκλαμβάνονται από τον ακροατή ως μία μελωδία.

## Ελληνική μουσική
Η αρχαία ελληνική μουσική ήταν μονοφωνική. Από τις πηγές μαρτυρείται επίσης ένα είδος ετεροφωνίας, ενώ η πολυφωνία δεν ήταν σε χρήση. Το ελληνικό δημοτικό τραγούδι είναι κι αυτό μονοφωνικό και τροπικό στη δομή του.

Κατηγορία:Μεσαιωνική μουσική
Κατηγορία:Αρμονία
Φότο Στρακόσια

Ο **Φότο (Φώτης) Στρακόσια** (Αλβανικά: *Fotaq "Foto" Strakosha*, *Φότο Στρακόσσα*) είναι Αλβανός πρώην διεθνής ποδοσφαιριστής που αγωνίστηκε κατά το μεγαλύτερο διάστημα της καριέρας του στο ελληνικό πρωτάθλημα.

## Βιογραφικό
Ο Στρακόσια γεννήθηκε στις 29 Μαρτίου 1965 στο χωριό Μεμαλιάι του Νομού Αργυροκάστρου στην Αλβανία , προερχόμενος από τους Δρυμάδες της ευρύτερης περιοχής της Χειμάρρας. 

Τα πρώτα ποδοσφαιρικά βήματα έκανε στην ομάδα της γενέτειράς του, τη Μινατόρι Τεπελένα, από την οποία το 1988 μεταγράφηκε στην Ντιναμό Τιράνων. Το 1990, με την κατάρρευση του παλιού καθεστώτος και το άνοιγμα των συνόρων, ήρθε στην Ελλάδα, στον ΠΑΣ Γιάννινα. Στη συνέχεια αγωνίστηκε σε πολλές ελληνικές ομάδες Α΄ Εθνικής και Β΄ Εθνικής ως το 2005.

Η σημαντικότερη περίοδος της καριέρας του ήταν η εποχή 1993–1997, οπότε αγωνίστηκε στον Ολυμπιακό, με τον οποίο κατέκτησε το πρωτάθλημα το 1997. Επιτυχημένη ήταν και η παρουσία του στον Πανιώνιο με τον οποίο κέρδισε το Κύπελλο Ελλάδος το 1998. Αφού αγωνίστηκε και σε άλλες ομάδες, γύρισε πάλι στον Πανιώνιο, όπου τελείωσε την καριέρα του το 2005.

Στη συνέχεια εργάστηκε ως προπονητής τερματοφυλάκων, αρχικά στον Ολυμπιακό, ενώ το 2007 ανακοινώθηκε για το ίδιο πόστο από τον ΑΠΟΕΛ της Κύπρου. Το καλοκαίρι του 2014 η ΠΑΕ Ολυμπιακός ανακοίνωσε την επαναπρόσληψή του στο πόστο του προπονητή τερματοφυλάκων, αυτή τη φορά όμως σε επίπεδο νέων.

Ο γιος του Φώτη Στρακόσια, Θωμάς είναι επίσης τερματοφύλακας και αγωνίζεται στην A.E.K.

## Τίτλοι και διακρίσεις
* Πρωτάθλημα Αλβανίας: 1990 με Ντιναμό Τιράνων.
* Κύπελλο Αλβανίας: 1989, 1990 με Ντιναμό Τιράνων.
* Πρωτάθλημα Α΄ Εθνικής: 1997 με Ολυμπιακό.
* Κύπελλο Ελλάδος: 1998 με Πανιώνιο.
** Φιναλίστ Κυπέλλου Ελλάδος: 2000 με Ιωνικό Νικαίας
* Ρεκόρ συμμετοχών στην Εθνική Αλβανίας: 73

## Παραπομπές


## Πηγές

* Άρθρο Καθημερινής

Κατηγορία:Αλβανοί ποδοσφαιριστές
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Εθνικής Αλβανίας
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΣΚ Τεπελένι
Κατηγορία:Ποδοσφαιριστές Ντιναμό Τιράνων
Κατηγορία:Προπονητές ποδοσφαίρου Εθνικής Αλβανίας ανδρών U19
Κατηγορία:Αλβανοί προπονητές ποδοσφαίρου
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Αλβανοί μετανάστες στην Ελλάδα
Κατηγορία:Αλβανοί ελληνικής καταγωγής
Ρέμσαϊντ

Το **Ρέμσαϊντ** (γερμ.: *Remscheid*) είναι μια πόλη στη Βόρεια Ρηνανία-Βεστφαλία της Γερμανίας. Βρίσκεται στη βόρεια άκρη της περιοχής που είναι γνωστή ως *Bergisches Land* και νότια της Κοιλάδας του Ρουρ. Στα τέλη του 2012 ο πληθυσμός του Ρέμσαϊντ ανερχόταν σε 109,352 κατοίκους.

## Ιστορία

left|thumb|200px|Το μουσείο Ρέντγκεν
Το Ρέμσαϊντ ιδρύθηκε κατά τον 12ο αιώνα, αλλά παρέμεινε ένα μικρό χωριό μέχρι το 19ο αιώνα. Οι πρόωρες ονομασίες τις πόλης περιέλαβαν τις: *Remissgeid* (1217), *Rymscheyd* (1351), *Reymscheyd* (1487) και *Rembscheid* (1639). Η οικονομική ανάπτυξη της ολόκληρης περιοχής του Ρήνου-Ρουρ οδήγησε σε μια αύξηση του πληθυσμού του Ρέμσαϊντ. Η μηχανολογία είναι η βασική βιομηχανία της πόλης.

Στις 31 Ιουλίου 1943, κατά τη διάρκεια του Β΄ Παγκοσμίου Πολέμου, το Ρέμσαϊντ καταστράφηκε σχεδόν ολοκληρωτικά από βρετανικό βομβαρδισμό.

Ένα αεροπλάνο του τύπου A-10 Thunderbolt II συντρίφτηκε στην πόλη στις 8 Δεκεμβρίου 1988 προκαλώντας τον θάνατο έξι ανθρώπων.

Σήμερα το Ρέμσαϊντ περιλαμβάνει τέσσερις δήμους. Τους *Alt-Remscheid*, *Remscheid-Süd*, *Lennep*, και *Lüttringhausen*.

## Παραπομπές


## Εξωτερικοί σύνδεσμοι
* 
* 
* German Roentgen-Museum
* Επίσημη σελίδα

Κατηγορία:Πόλεις της Βόρειας Ρηνανίας-Βεστφαλίας
Άγιος Βασίλειος Πεδιάδος Ηρακλείου

Ο **Άγιος Βασίλειος** ή **Άγιος Βασίλειος Πεδιάδος** είναι ημιορεινό χωριό και έδρα ομώνυμης κοινότητος του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης. Ανήκε στην επαρχία Πεδιάδας. Βρίσκεται σε υψόμετρο 347 μέτρα.

## Γεωγραφία
Ο Άγιος Βασίλειος βρίσκεται στις υπώρειες του υψώματος Κεφάλα σε ωραία τοποθεσία με πανοραμική θέα. Οι κάτοικοι ασχολούνται κυρίως με την αμπελοκαλλιέργεια και την ελαιοκαλλιέργεια. Στον οικισμό λειτουργούσαν νηπιαγωγείο και δημοτικό σχολείο. Παλαιότερα είχε και ποδοσφαιρική ομάδα, την «Α.Σ. Άγιος Βασίλειος 2004» όπου  συμμετείχε στο πρωτάθλημα της Γ΄ κατηγορίας της Ε.Π.Σ. Ηρακλείου. Στο χωριό υπάρχουν πολλοί ναοί καθώς και το μοναστήρι της Ι.Μ. Σπηλιώτισσας ιδιοκτησία της Ιεράς Μονής του όρους Σινά.

## Ιστορικά στοιχεία
Σε ενετικές πηγές, όπως στην απογραφή του Καστροφύλακα (1583) ο Άγιος Βασίλειος αναφέρεται ως *S. Baseggio* με 269 κατοίκους (Καστροφύλακας, Κ 94).  Δίπλα απ' τον καινούριο ναό του Αγίου Βασιλείου βρίσκεται ο πρώτος ναός και πιο μικρός από τον οποίο πιθανότατα έχει πάρει την ονομασία το χωριό. Κατά τα γεγονότα της 14ης Σεπτεμβρίου 1943, μετά την εκτέλεση των κατοίκων του Κρεββατά, για αντίποινα κατά των ανταρτών και παραδειγματισμό, οι Γερμανοί εντάλθηκαν απ΄τον Γερμανό αξιωματικό Χανς να μπούν με τη βία ξαφνικά στον Άγιο Βασίλειο και να σκορπιστούν στους δρόμους, να σπάζουν τις θύρες των οικιών και να παίρνουν όσους πιο πολλούς άντρες έβρισκαν. Οδήγησαν όσους είχαν συγκεντρώσει στη πλατεία κοντά στο καφενείο του Προέδρου, τους έστησαν στην γραμμή και εκτέλεσαν 31 άνδρες.

## Διοικητικά
Ως χωριστός οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί τοπική κοινότητα και σύμφωνα με την απογραφή του 2021 έχει πληθυσμό 386 κατοίκους, ενώ στην απογραφή του 2011 είχε 396.

## Πηγές
* 

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Νίκου Καζαντζάκη
Κατηγορία:Δήμος Αρχανών - Αστερουσίων
Αλέξανδρος Καντακουζηνός

Ο **Αλέξανδρος Καντακουζηνός** (1787 - 1841) ήταν Έλληνας, ρωσικής παιδείας, πολιτικός, πρίγκιπας και κτηματίας.

## Βιογραφικά στοιχεία
Γεννήθηκε στο Ιάσιο και ήταν γιος του Ματθαίου Καντακουζηνού, Μεγάλου Βορνίκου της Μολδαβίας, αξιωματούχου της Ρωσικής Αυτοκρατορίας και γόνου της πριγκιπικής οικογένειας Καντακουζηνού και της Ραλλούς Καλλιμάχη, κόρης του ηγεμόνα της Μολδαβίας, Γρηγορίου Καλλιμάχη και γόνου της οικογένειας Καλλιμάχη. Αδελφός του ήταν ο Γεώργιος Καντακουζηνός. Ήταν ανώτατος κρατικός αξιωματούχος στην Αγία Πετρούπολη και διατηρούσε σημαντικές εκτάσεις στη ρωσική επικράτεια.

Μυήθηκε στη Φιλική Εταιρεία και συμμετείχε στο επιτελείο του Δημητρίου Υψηλάντη, του οποίου την άφιξη στην Ελλάδα προετοίμασε. Συμμετείχε ως επικεφαλής της ελληνικής πλευράς στην παράδοση του φρουρίου της Μονεμβασιάς. Τον Σεπτέμβριο του 1821 εγκατέλειψε την Ελλάδα για αδιευκρίνιστους λόγους. Υποστηρίζεται ότι στην αποχώρησή του διαδραμάτισε σημαίνοντα ρόλο η ψυχρότητα που είχε δημιουργηθεί για αδιευκρίνιστες συνθήκες μεταξύ αυτού και του Δημητρίου Υψηλάντη. Μετά την αποχώρησή του κατευθύνθηκε προς τη Ζάκυνθο, το Λιβόρνο, την Πίζα και τέλος τη Δρέσδη, όπου και παρέμεινε μέχρι το 1828, καθώς είχε εξοριστεί από τη Ρωσία λόγω της συμμετοχής του στην ελληνική επανάσταση. Το 1824 δημοσιεύθηκε στα γερμανικά ένα βιβλίο με επιστολές περί της επαναστάσεως και ένα υπόμνημα του Γεωργίου Καντακουζηνού για την επαναστατική του δράση. Οι επιστολές αποδίδονται στον Αλέξανδρο ή σε συνεργάτη του.

Επέστρεψε στην Ελλάδα το 1828 και εγκαταστάθηκε στην Αθήνα, όπου μαζί με τους Κωνσταντίνο Ζωγράφο και Ιωάννη Σούτσο προχώρησε σε αγορές τεράστιων εκτάσεων στην ευρύτερη επικράτεια της Αττικής. Αν και αρχικά υπήρξε φίλα προσκείμενος προς τον Ιωάννη Καποδίστρια σύντομα προσχώρησε στην αντικαποδιστριακή παράταξη. 

Είχε τιμηθεί με τον βαθμό του Ανώτερου Ταξιάρχη του Τάγματος του Σωτήρος. 

Απεβίωσε στην Οδησσό το 1841.

## Οικογένεια
Ήταν νυμφευμένος με τη Γιελιζαβέτα Νταραγκάν και είχε αποκτήσει τα εξής παιδιά:
* Ματθαίος Καντακουζηνός, αξιωματικός του ελληνικού στρατού, σύζυγος του Belleni
* Ελπίδα Καντακουζηνού, σύζυγος του Σκαρλάτου Σούτσου. Από την Ελπίδα προέρχεται και ο μόνος κλάδος που εγκαταστάθηκε στην Ελλάδα. Στην Ελπίδα δόθηκε προίκα το κτήμα Τατοΐου, που ο σύζυγός της πώλησε στον Γεώργιο Α΄ της Ελλάδας.
* Μιχαήλ Καντακουζηνός, αξιωματικός στον ελληνικό και ρωσικό στρατό, υπασπιστής στον Βασιλιά Όθωνα και σύζυγος της Λουίζας Ιωσήφ Λουδοβίκου φον Άρμανσμπεργκ
* Δημήτριος Καντακουζηνός, αξιωματικός του ελληνικού στρατού και σύζυγος της Καρολίνας-Αντωνίας Ιωσήφ Λουδοβίκου φον Άρμανσμπεργκ
* Αλέξανδρος Καντακουζηνός, ανώτατος δικαστικός λειτουργός στη Ρουμανία και υπουργός εξωτερικών της Ρουμανίας. Απόγονος του ήταν η Μπαλάσα Καντακουζηνού.

## Παραπομπές


Αλεξανδρος
Κατηγορία:Έλληνες ομογενείς πολιτικοί